### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. október 5-i ülésének*

jegyzőkönyvéből

**Javaslat az “Önkormányzati épületek energetikai korszerűsítése” című pályázat keretében megvalósuló energetikai korszerűsítésekkel kapcsolatos döntések meghozatalára**

 **Előadó:** Lakézi Gábor, a Városüzemeltetési Osztály vezetője

**300/2017 (X.05.) GVB. sz. határozat**

Szombathely Megyei Jogú Város Közgyűlésének Gazdasági és Városstratégiai Bizottsága a „Javaslat az “Önkormányzati épületek energetikai korszerűsítése” című pályázat keretében megvalósuló energetikai korszerűsítésekkel kapcsolatos döntések meghozatalára ” című előterjesztést megtárgyalta és a következő döntést hozta:

1. A Bizottság az “Önkormányzati épületek energetikai korszerűsítése” című pályázat keretében megvalósuló energetikai korszerűsítések kivitelezési munkáihoz a 2017. évi költségvetésben az „Egyéb beruházások Városfejlesztési alap előirányzat, Út- és járdafelújítások, egyéb városfejlesztési célok” sora terhére bruttó 23 003 157,-Ft hozzájárulást biztosít a beruházások mielőbbi megvalósítása érdekében.
2. A Bizottság javasolja a közgyűlésnek, hogy a költségvetési rendelet következő módosításakor a „Markusovszky híd felújítására” rendelkezésre álló 60 millió forint terhére a költségvetés következő módosításakor az „Egyéb beruházások Városfejlesztési alap előirányzat, Út- és járdafelújítások, egyéb városfejlesztési célok” sorára a 23 003 157,- Ft visszapótlásra kerüljön.

**Felelős:**       Dr. Puskás Tivadar polgármester

                      Illés Károly alpolgármester

                      Molnár Miklós alpolgármester

 Lendvai Ferenc a Gazdasági és Városstratégiai Bizottság elnöke

                      Dr. Károlyi Ákos jegyző

                      (A végrehajtásért felelős:

                      Stéger Gábor, Közgazdasági és Adó Osztály vezetője,

 Lakézi Gábor, Városüzemeltetési Osztály vezetője

 Szakály Szabolcs, Városfejlesztési Kabinet vezetője)

**Határidő:** azonnal

Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető